Ühisettepanek: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga /* JOIN/2014/024 final - 2014/0210 (NLE) */





SELETUSKIRI (1) Kooskõlas ühise seisukohaga nr 2003/495/ÜVJP ja ÜRO Julgeolekunõukogu resolutsiooniga nr 1483 (2003) kehtestati nõukogu määrusega (EÜ) nr 1210/2003 teatavad piiravad meetmed Iraagi suhtes. Kõnealuse määruse artikli 4 lõikes 4 on sätestatud, et majandusressursse ei anta otseselt ega kaudselt IV lisas loetletud füüsiliste või juriidiliste isikute, asutuste või üksuste käsutusse ega nende toetuseks viisil, mis võimaldaks neil hankida rahalisi vahendeid, kaupu või teenuseid. (2) [Kuupäev] juulil 2014 võttis nõukogu vastu otsuse 2014/.../ÜVJP, mis käsitleb piiravaid meetmeid Iraagi suhtes, et näha ette, et rahalisi vahendeid või majandusressursse ei anta otseselt ega kaudselt artikli 2 punktis b osutatud isikute ja üksuste käsutusse, kohaldades teatavaid erandeid, täpsemalt juhul, kui rahalisi vahendeid ja majandusressursse võib olla vaja põhivajaduste katmiseks või need on ette nähtud õigusabiteenuste osutamisega seotud töötasude või kulude maksmiseks või teenustasude maksmiseks külmutatud rahaliste vahendite või majandusressursside tavapärase haldamise või säilitamise eest või on vajalikud erakorraliste kulutuste katteks. Kooskõlas nõukogu otsusega 2014/…/ÜVJP tuleks seepärast määrust (EÜ) nr 1210/2003 vastavalt muuta. 2014/0210 (NLE) Ühisettepanek: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu otsust 2014/.../ÜVJP, millega muudetakse Iraaki käsitlevat ühist seisukohta 2003/495/ÜVJP[1], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Kooskõlas ühise seisukohaga nr 2003/495/ÜVJP ja ÜRO Julgeolekunõukogu resolutsiooniga nr 1483 (2003) kehtestatakse nõukogu määrusega (EÜ) nr 1210/2003[2] piiravad meetmed Iraagi suhtes. (2) Määruse (EÜ) nr 1210/2003 artikli 4 lõikes 4 on sätestatud, et majandusressursse ei anta otseselt ega kaudselt kõnealuse määruse IV lisas loetletud füüsiliste või juriidiliste isikute, asutuste või üksuste käsutusse ega nende toetuseks viisil, mis võimaldaks neil hankida rahalisi vahendeid, kaupu või teenuseid. (3) [Kuupäev] juulil 2014 võttis nõukogu vastu otsuse 2014/.../ÜVJP, millega keelatakse teha rahalisi vahendeid või majandusressursse otseselt või kaudselt kättesaadavaks loetletud füüsiliste või juriidiliste isikute kasuks. Teatavad erandid on ette nähtud seoses rahaliste vahendite ja majandusressurssidega, mis: a) on vajalikud põhivajaduste katmiseks, b) ette nähtud üksnes õigusabiteenustega seotud mõistlike töötasude maksmiseks ja nendest teenustest tulenevate kulude hüvitamiseks ning c) ette nähtud üksnes tasude või teenustasude maksmiseks külmutatud rahaliste vahendite või majandusressursside haldamise või säilitamise eest või d) on vajalikud erakorraliste kulutuste katteks. (4) Samuti on asjakohane ajakohastada määrust (EÜ) nr 1210/2003 liikmesriikide hiljuti esitatud teabega pädevate asutuste kohta. (5) Seepärast tuleks määrust (EÜ) nr 1210/2003 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1210/2003 muudetakse järgmiselt. 1) Artiklit 4 muudetakse järgmiselt: a) Lõige 3 asendatakse järgmisega: „3) Rahalisi vahendeid ega majandusressursse ei tehta otseselt ega kaudselt kättesaadavaks IV lisas loetletud füüsilistele või juriidilistele isikutele, üksustele või asutustele ega nende kasuks.” b) Lõige 4 jäetakse välja. 2) Artikkel 5 asendatakse järgmisega: „Artikkel 5 1. Artikkel 4 ei takista finants- ega krediidiasutustel, kes saavad kolmandalt isikult loetellu kantud isiku, üksuse või asutuse kontole ülekantud rahalisi vahendeid, külmutatud kontode krediteerimist tingimusel, et ka kõik neile kontodele lisatavad summad külmutatakse. Finants- või krediidiasutus teavitab sellistest ülekannetest viivitamata pädevaid asutusi. 2. Erandina artikli 4 lõikest 3 võivad V lisas loetletud veebisaitidel esitatud liikmesriikide pädevad asutused anda loa teatavate külmutatud rahaliste vahendite või majandusressursside kättesaadavaks tegemiseks vastavalt tingimustele, mida nad asjakohaseks peavad, ning pärast seda, kui nad on otsustanud, et need rahalised vahendid või majandusressursid on: a) vajalikud V lisas loetletud füüsiliste või juriidiliste isikute, üksuste või asutuste või selliste füüsiliste isikute ülalpeetavate pereliikmete põhivajaduste katmiseks, sealhulgas toiduainete, üüri või hüpoteegi, ravimite ja ravikulude, maksude, kindlustusmaksete ning kommunaalteenuste eest tasumiseks; b) ette nähtud üksnes õigusabiteenustega seotud mõistlike töötasude maksmiseks ja nendest teenustest tulenevate kulude hüvitamiseks; c) ette nähtud üksnes tasude või teenustasude maksmiseks külmutatud rahaliste vahendite või muude majandusressursside tavapärase haldamise või säilitamise eest või d) vajalikud erakorraliste kulutuste katteks, tingimusel et asjaomane pädev asutus on enne loa andmist teavitanud muude liikmesriikide pädevaid asutusi ja komisjoni põhjustest, mille alusel ta peab vajalikuks konkreetse loa andmist. 3. Asjaomane liikmesriik teavitab teisi liikmesriike ja komisjoni kõikidest käesoleva artikli alusel antud lubadest.” 3) V lisa asendatakse käesoleva määruse lisas esitatud tekstiga. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L … , … 2014, lk .. . [2] Nõukogu määrus (EÜ) nr 1210/2003, 7. juuli 2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96 (ELT L 169, 8.7.2003, lk 6). LISA järgmise dokumendi juurde: Ühisettepanek: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga LISA „V LISA Veebisaidid, mis sisaldavad teavet artiklites 5–8 osutatud pädevate asutuste kohta, ning aadress teadete saatmiseks Euroopa Komisjonile A. Iga liikmesriigi pädevad asutused: BELGIA http://www.diplomatie.be/eusanctions BULGAARIA http://www.mfa.bg/en/pages/135/index.html TŠEHHI VABARIIK http://www.mfcr.cz/mezinarodnisankce TAANI http://um.dk/da/politik-og-diplomati/retsorden/sanktioner/ SAKSAMAA http://www.bmwi.de/DE/Themen/Aussenwirtschaft/aussenwirtschaftsrecht,did=404888.html EESTI http://www.vm.ee/est/kat_622/ IIRIMAA http://www.dfa.ie/home/index.aspx?id=28519 KREEKA http://www.mfa.gr/en/foreign-policy/global-issues/international-sanctions.html HISPAANIA http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf PRANTSUSMAA http://www.diplomatie.gouv.fr/autorites-sanctions/ HORVAATIA http://www.mvep.hr/sankcije ITAALIA http://www.esteri.it/MAE/IT/Politica_Europea/Misure_Deroghe/ KÜPROS http://www.mfa.gov.cy/sanctions LÄTI http://www.mfa.gov.lv/en/security/4539 LEEDU http://www.urm.lt/sanctions LUKSEMBURG http://www.mae.lu/sanctions UNGARI http://en.nav.gov.hu/criminal_branch_of_NTCA/restrictive_measures/European_Unions_consolidated_sanctions_list MALTA https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx MADALMAAD www.rijksoverheid.nl/onderwerpen/internationale-vrede-en-veiligheid/sancties AUSTRIA http://www.bmeia.gv.at/view.php3?f_id=12750&LNG=en&version= POOLA http://www.msz.gov.pl PORTUGAL http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx RUMEENIA http://www.mae.ro/node/1548 SLOVEENIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKKIA http://www.mzv.sk/sk/europske_zalezitosti/europske_politiky-sankcie_eu SOOME http://formin.finland.fi/kvyhteistyo/pakotteet ROOTSI http://www.ud.se/sanktioner ÜHENDKUNINGRIIK https://www.gov.uk/sanctions-embargoes-and-restrictions Aadress teadete saatmiseks Euroopa Komisjonile: European Commission Service for Foreign Policy Instruments (FPI) EEAS 02/309 1049 Bruxelles/Brussel BELGIQUE/BELGIË E-post: relex-sanctions@ec.europa.eu”